PRM บวกแรง 6% นิวไฮรอบ 2 เดือน โบรกแนะซื้อเป้า 7.90 บ. ลุ้นครึ่งปีหลังโตต่อเนื่อง
PRM บวกแรง 6% นิวไฮรอบ 2 เดือน โบรกแนะซื้อเป้า 7.90 บ. ลุ้นครึ่งปีหลังโตต่อเนื่อง รับส่งน้ำมันเพิ่ม-เรือใหม่หนุน
PRM บวกแรง 6% นิวไฮรอบ 2 เดือน โบรกแนะซื้อเป้า 7.90 บ. ลุ้นครึ่งปีหลังโตต่อเนื่อง รับส่งน้ำมันเพิ่ม-เรือใหม่หนุน
22 ส.ค. 2565

ผู้สื่อข่าวรายงานว่า วันนี้(22ส.ค.65) ราคาหุ้นบริษัท พริมา มารีน จำกัด (มหาชน) หรือ PRM ณ เวลา 10:45 น. อยู่ที่ระดับ 5.90 บาท บวก 0.35 บาท หรือ 6.31% ราคาสูงสุด 5.90 บาท ราคาต่ำสุด 5.70 บาท ด้วยมูลค่าซื้อขาย 56.04 ล้านบาท ราคาหุ้นสูงสุดในรอบ 2 เดือน โดยเทียบตั้งแต่หุ้นยืนที่ระดับ 6.00 บาท เมื่อวันที่ 10 มิ.ย.2565

บล.ฟินันเซีย ไซรัส ระบุในบทวิเคราะห์วันนี้(22ส.ค65) ว่า PRM แนวโน้มกำไรครึ่งปีหลังปี 65 คาดฟื้นตัวอย่างต่อเนื่องตามการการขนส่งน้ำมันที่เพิ่มขึ้น รวมถึงจากการใช้งานเต็มที่ของเรือใหม่ที่เข้ามาในช่วง พ.ค.-มิ.ย.ผ่านมาทั้ง VLCC 1 ลำและ Crew Boat 9 ลำ และอีก 1 ลำในไตรมาส 4/65
โดยมองกำไรในปี 65-66 คาดว่าจะกลับมาเป็นขาขึ้น 17% CAGR และมีรายได้คงที่ตามสัญญาราว 45% ของรายได้รวม  ขณะที่ราคาหุ้นปัจจุบันเทรด PER ต่ำเพียง 12.5 เท่า เทียบกับอดีตอยู่ที่ราว 20 เท่า แนะนำ “ซื้อ” ราคาเป้าหมาย 7.90 บาท